Luc Mercelina

Luc F. E. Mercelina (☆ 6 di desèmber 1964 na Kòrsou) ta un siruhano i polítiko di Sint Maarten. E ta promé minister di Sint Maarten desde 3 di mei 2024. E ta fundadó i lider di Unified Resilient St. Maarten Movement (URSM). 

 Bida 
Luc Mercelina a nasé na Kòrsou, e di dos yu di Milo Mercelina, di desendensia boneriano i Juliette S.F. Fleming di Marigot, Saint Martin. El a gradua komo dòkter na 1990 na e Universidat Médiko di Maastricht, Hulanda. Su karera profeshonal a kuminsa na Kòrsou, unda e tabata dòkter di kas den bario di Sta. Rosa di 1990 te ku 1992. El a sigui pa spesialisá den sirugia na Hospital Universitario di Leuven na Bélgika, kual el a kompletá na 1998. Despues di a traha un aña komo un siruhano na Hulanda, el a muda na 1999 pa Sint Maarten, unda el a traha na Sint Maarten Medical Center (SMMC) pa 10 aña.Surgeon Dr. Mercelina Resumes Position at SMMC, SMMC Na 2009 el a bolbe Bélgika i a traha komo siruhano den un hospital grandi te 2016. Durante e tempu ei el a traha tambe komo profesor na e fakultat di médisina di Universidat di Maastricht. Desde 2016 e ta biba na Sint Maarten i ta traha na SMMC.

Mercelina ta kasá ku Patricia E.A.M. Roumans i huntu nan tin tres yu.

 Karera polítiko 
Mercelina tabata miembro di parlamento di Sint Maarten pa partido UD i UP. Den su promé salida den elekshon 2018 komo miembro di United Democrats (UD) el a optené 370 voto personal i un asiento den parlamento di Sint Maarten, ku el a okupá di 2 di aprel 2018 te 10 di februari 2020. Dia 9 di sèptèmber 2019 e ta bandoná UD i ta retirá su sosten na e koalishon komo parlamentario independiente, loke a kondusí na kaida di e di dos gabinete Marlin-Romeo.. Poko despues el a uni na United People's Party i a wòrdu elegí lider interino di e partido. Den elekshon 2020 e ta risibí 248 voto personal, loke tabata insuficiente pa mantene su asiento.Luc Mercelina Sint Maarten Election 2020 Profile, SXMElections.com Dos aña despues, na 2021, el a bandoná UP.

E mesun aña na òktober Mercelina a funda partido Unified Resilient St. Maarten Movement. Den elekshon 2024 e ta logra 704 voto di un total di 2028 voto ku USRM a risibí. Despues ku su partido a drenta un akuerdo di koalishon ku e Partido Demokrátiko, Party for Progress, i NOW, gobernador Baly ta apuntá Mercelina komo formado di un gobièrnu nobo. Dia 3 di mei 2024 el a huramentá komo promé minister i susesor di Silveria Jacobs.Nieuwe regering Sint maarten beëdigd, Antilliaans Dagblad (3 di mei 2024) Dia 20 di mei, 17 dia despues, Luc Mercelina a bira premier demisionario ora Kevin Maingrette, parlamentario di NOW, a retirá su sosten di e koalishon i a uni su mes na e partidonan di oposishon NA i UP.Dick Drayer, Kabinet Sint Maarten valt al na 17 dagen, Curacao.nu (20 di mei 2024) Den e di dos elekshon di 2024 dia 19 di ougùstùs Mercelina a bira e votegetter mas grandi ku 1.315 voto, mientras su partido a saka 3 asiento.[Demissionair premier Luc Mercelina kan na verkiezingen doorregeren op Sint Maarten, curacao.nu (20 di ougùstùs 2024) El a wòrdu apuntá komo formadó despues ku e partidonan URSM, DP, PFP i SAM a yega na un akuerdo di gobernashon.Luc Mercelina aangesteld als formateur van nieuwe regering Sint Maarten, nu.cw (8 di sèptèmber 2024)

Category:Hende
Category:Polítiko di Sint Maarten
Category:Premier di Sint Maarten